Ek is gespanne - www.bybelkennis.co.za
by Coen Slabber · Published 04/08/2016 · Updated 18/06/2016
Many blessings I have sent your way: Have you availed yourself of them? – Rabbi's in antieke tye het geglo dat dit die eerste vraag sal wees wat God sal vra by die oordeelsdag.
Jy voel gespanne. Jy is beslis nie alleen nie. Belangrik is nie om dit te laat smeul nie, maar om dit te hanteer. Baie gemeentes groei nie, want daar is konflik; spanne groei nie, want daar is te veel spanning.
Wat moet jy doen? Besef dat jy nie alleen is nie. In die VSA sal 70% van mense wat vandag werk toe gaan vir jou vertel dat hulle nie van hulle werk hou nie. Hulle word gefrustreer by die werk. Een van die grootste frustrasies in die werkplek is … die mense saam met wie jy werk. Konflik gebeur waar mense bymekaar kom – families, die werk, die gemeeskap en die gemeente. Christene sukkel met hierdie konflik. Hoekom?
In die naam van genade offer ons dikwels die waarheid op.
As ons die waarheid praat weet ons nie hoe om dit met genade te doen nie.
Ons is bang ons maak ander mense se gevoelens seer. Eerlike terugvoer is uiters belangrik.
Ons weet nie hoe om iemand met wie ons werklik verskil, te ondersteun nie.
Wat kan ons doen om die konflik op te los?
Erken jou aandeel in die probleem
Konflik is baie selde die fout van een persoon. Om te dink jy het geen aandeel in die probleem nie, is dikwels die probleem. 'n Goeie vraag om te vra, is: Hoe voel dit om aan die ander kant van my te wees? Vra hierdie vraag ook aan ander mense.
Ons praat dikwels oor iemand in plaas daarvan dat ons met hoim praat. As jou medewerker nie die probleem is nie, waarom praat jy met hom daaroor? Praat direk met die persoon met wie jy 'n probleem het.
Glo die beste van ander
Gee aan mense die voordeel van die twyfel; moenie altyd slegte motiewe aan hulle toeskryf nie. Julle besef dalk nie hoe hulle oorkom nie. Glo die beste van ander. Dan kan jy die saak direk hanteer sonder om die verhouding te verbreek. Glo jy die beste van ander, kry jy die beste uit ander.
Verduidelik – moenie beskuldig nie
Hoe praat jy met iemand met wie jy probleme het. Vir baie mense is dit 'n groot probleem. Sodra jy begin beskuldig gaan die gesprek nie vorentoe nie. As jy ander beskuldig is die enigste persoon wat nie gaan groei nie … jyself.
Oppas vir algemene beskuldigings. Gee spesifieke voorbeelde. Hoe meer spesifiek jy is, hoe meer ontlont jy die konflik.
Vertel vir hulle dat jy dinge wil verbeter
Hulle voel verneder of selfs skaam. Vertel vir hulle watter gawes hulle bring en die goed wat hulle doen. Sê vir hulle dat jy na die toekoms, wanneer alles weer reg sal wees, uitsien.
Moenie oor hulle bid nie – bid vir hulle. Dit is feitlik onmoontlik om kwaad te bly as iemand vir jou bid. Dit gee jou ook deernis vir hulle. Dit plaas julle beide aan die voet van die kruis met 'n behoefte aan vergifnis. Dit neem enige gevoel van meerderwaardigheid weg wat help om probleme op te los.
Lei hierdie sewe stappe altyd na 'n positiewe uitkoms? Nee, maar in die meerderheid van gevalle is dit 'n gesonde manier om probleme op te los.